Diari Oficial de la Generalitat Valenciana


Sumari del DOGV 5340, del 06-09-2006 (2006/9686)

Informació pública de l'estudi de detall de Casa de Romeu (Ra. núm.1150 (18.07.06)). Expedient número 24/2006.
--------------------------------------------------------------------------------------------------------------

### Dades del document

Número de DOGV
:   5340

Data del DOGV
:   06-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9686


Organisme emissor
:   Ajuntament de Sagunt

Tipus de document
:   Anunci

Informació pública de l'estudi de detall de Casa de Romeu (Ra. núm.1150 (18.07.06)). Expedient número 24/2006. [2006/S9686]  
Mitjançant la present us comuniquem, que l'alcaldessa presidenta, en virtut de les atribucions que li conferix la legislació vigent, amb data 18 de juliol d'enguany, ha dictat la següent:  
Resolució de l'alcaldia número 1150.  
Assumpte: expedient 24/0090 JT estudi de detall Casa de Romeu.  
Vist que mitjançant escrit que té entrada en este ajuntament en data 4 de juliol de 2006, número de registre d'entrada 40.874, Alser, SL, va presentar un projecte d'estudi de detall referent a l'illa situada entre els carrers General Canino, Loreto i Horts, així com l'avinguda Cronista Bru i Vidal.  
Vist que en data 13 de juliol de 2006, l'Oficina Tècnica d'Urbanisme informa l'esmentat estudi de detall de la manera següent:  
«Es redacta proposta d'estudi de detall per a donar carta de naturalesa a l'obertura d'una via pública per a vianants entre els carrers Romeu i Loreto, i així augmentar de forma significativa l'accessibilitat entre el barri de Salt i la plaça Cronista Chabret:  
L'Ajuntament va concedir llicència d'obres per a restaurar la Casa Romeu, protegida per la declaració de conjunt historicoartístic en zona de respecte. En eixa llicència es preveia l'obertura d'un carrer privat de 3,5 metres. Amb l'estudi de detall es modifica l'alineació d'obertura, i es prolonga el corresponent al carrer Loreto, molt més adequat a les característiques de la zona, i es dóna cobertura al caràcter públic del carrer d'obertura.  
Es considera aplicable l'apartat 1 de l'article 33 del Pla General d'Ordenació Urbana, per ser insalvable la redacció d'un estudi de detall per a afirmar el caràcter públic del nou carrer, i es beneficia així l'interés general. El volum edificable disminuïx i l'espai públic augmenta, i s'acomplixen així els requisits legals.  
Com a conclusió estimar favorable l'estudi de detall. Tanmateix, este informe es referix estrictament al contingut volumètric, i no al disseny de les façanes i cobertes, i a la urbanització del nou espai públic, que, al tractar-se d'una zona Z.0 es resoldrà a banda durant la tramitació.»  
Atés que l'article 90 i següents de la Llei 16/2005, LUV regulen el procediment per a sotmetre els estudis de detall al tràmit d'informació pública.  
Atés que l'estudi de detall en qüestió complix amb el contingut establit per a estos en els articles 38 f), així com el 79 i següents d'esta Llei.  
D'acord amb tot l'anterior, es resol:  
Primer. Sotmetre al tràmit d'informació pública l'estudi de detall referent a l'illa situada entre els carrers General Canino, Loreto i Horts, així com l'avinguda Cronista Bru i Vidal. Este tràmit d'informació pública per un període mínim d'un mes, anunciada en el Diari Oficial de la Generalitat i en un diari no oficial d'àmplia difusió a la localitat.  
Sagunt, 25 de juliol de 2006.. L'alcaldessa: Gloria Calero Albal.